Diari Oficial de la Generalitat Valenciana


Sumari del DOGV 5956, del 17-02-2009 (2009/1452)

Informació pública de la modificació del PEPRI del barri de Velluters, illa delimitada pels carrers Quart, Palomar, Murillo, Moro Zeit i Rei En Jaume.
------------------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1452


Data del document
:   19-01-2009

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * pla d'urbanisme

Informació pública de la modificació del PEPRI del barri de Velluters, illa delimitada pels carrers Quart, Palomar, Murillo, Moro Zeit i Rei En Jaume. [2009/1452]  
L'Ajuntament ple, en la sessió ordinària celebrada el dia 28 de novembre de 2008, va adoptar l'acord següent:  
«Atesa la documentació relativa a la modificació del PEPRI del barri de Velluters, en l'àmbit de l'illa delimitada pels carrers Quart, Palomar, Murillo, Moro Zeit i Rei En Jaume, elaborada pel Servici Municipal de Gestió del Centre Històric.  
Atesos els informes del Servici de Jardineria i del Servici de Patrimoni Històric i Cultural, i amb el dictamen de la Comissió de Vivenda, Grans Projectes i Urbanisme, de conformitat amb el que disposen els articles 68, 71, 76, 77, 78, 90.2, 94.1, 95 i 101 de la Llei 16/2005, de 30 de desembre, de la Generalitat, Urbanística Valenciana; els articles 167,183, 185,186, 187, 188 i 189, del Decret 67/2006, de 12 de maig de 2006 pel que s'aprova el Reglament d'Ordenació i Gestió Territorial i Urbanística; els articles 34.1, 2, i 47. 3, de la Llei 4/1998, d'11 de juny de Patrimoni Cultural Valencià, en la corresponent redacció donada per la Llei 7/2004, de 19 d'octubre, i els articles 47.3 i 123. 1.i i 123. 2 de la Llei 7 /1985, de 2 d'abril, Reguladora de les Bases del Règim Local, en la corresponent redacció donada per la Llei 57/2003, de 16 de desembre, de Mesures per a la Modernització del Govern Local, s'acorda:   
Primer. Sotmetre a informació pública pel termini d'un mes, per mitjà d'anuncis publicats en el Diari Oficial de la Comunitat Valenciana, en un diari no oficial d'àmplia difusió en la localitat, al tauler d'anuncis de l'Ajuntament de València, i en la pàgina Web municipal, el document de modificació del PEPRI del barri de Velluters, en l'àmbit de l'illa delimitada pels carrers Quart, Palomar, Murillo, Moro Zeit i Rei En Jaume, esta documentació que consta de:   
1) Memòria.  
2) Plans d'ordenació (01. Proteccions; 02. Règim urbanístic).  
3) Modificació del catàleg (1. Llenços de la tàpia de l'antic convent de la Puritat; 2. Unitats arbòries situades al carrer Palomar, núm. 6 i carrer Rei En Jaume núm. 11; 3. Jardí situat a la parcel·la del carrer Palomar núm. 6; 4. Inclusió de l'edifici situat al carrer Murillo, núm. 16);   
4) Modificació de les Ordenances d'Ús i Edificació (modificació de l'article 5.34 i article 5.41).  
Segon. Suspendre la tramitació i l'atorgament de llicències d'activitat, parcel·lació, edificació i demolició que afecten les parcel·les objecte de la present modificació de planejament.  
Tercer. Sol·licitar un informe de la Direcció General de Patrimoni Cultural Valencià, de la Conselleria de Cultura i Esports, als efectes previstos en l'article 47.3, de la Llei 4/1998 de Patrimoni Cultural Valencià, una vegada conclòs el període d'exposició pública i amb caràcter previ a l'aprovació provisional.  
Quart. Facultar el regidor delegat d'Urbanisme, tan àmpliament com procedisca en dret, per a dictar tots els actes que siguen necessaris amb vista a la plena execució d'este acord, així com comunicar-ho als distints Servicis municipals».   
I de conformitat amb el que establixen els articles 90.2., i 83.2.a, de la Llei 16/2005, de 30 de desembre, de la Generalitat, Urbanística Valenciana, s'obri el període d'informació pública durant el termini d'un mes, comptador des de l'endemà de la publicació del present acord en els diaris corresponents. L'expedient estarà a disposició del públic a les dependències del nou Ajuntament, avinguda d'Aragó, 6a planta, Servici de Gestió del Centre Històric, Secció de Planejament i Gestió, en horari d'atenció al públic.  
València, 19 de gener de 2009.- El secretari: Pedro García Rabasa.